Amed de di cinîyê ke raştê hêrişê mêrdayanê xo ameyî, birîndar ameyî berdene nêweşxane. Rewşa wird cinîyan zî giran a.
Goreyê zanayîşanê ke ameyî girewtene cinîyan ra D.A (21) keyeyê ci de bi çeke pirodaye ameye dîyene. Ame vatene ke mêrdeyê ci bi çeke hêrişê aye kerdo û çeke dayo destê aye ke sey xokiştişî ramojno. Cinîya bîne zî hetê mêrdeyê ci ra ameye kardîkerdene. S.P. (41) ya mêrdeyê ci bi kardî hêriş kerd seba ke zaf gonî vînî kerde, rewşa ci krîtîk a.
